CELEX: 62018CA0493
Language: hu
Date: 2019-12-04 00:00:00
Title: C-493/18. sz. ügy: A Bíróság (kilencedik tanács) 2019. december 4-i ítélete (a Cour de cassation [Franciaország] előzetes döntéshozatal iránti kérelme) – UB kontra VA, Tiger SCI, WZ, UB vagyonfelügyelőjeként eljárva, Banque patrimoine et immobilier SA (Előzetes döntéshozatal – Polgári ügyekben folytatott igazságügyi együttműködés – Fizetésképtelenségi eljárás – 1346/2000/EK rendelet – A 3. cikk (1) bekezdése – Közvetlenül a fizetésképtelenségi eljárásból adódó és az ilyen eljáráshoz szorosan kapcsolódó keresetek – Ingatlanértékesítés és jelzálog alapítása – A vagyonfelügyelő által hatálytalanság megállapítása iránt benyújtott kereset – A 25. cikk (1) bekezdése – A fizetésképtelenségi eljárás megindításának helye szerinti tagállam bíróságainak kizárólagos joghatósága)

3.2.2020   
            
            
               HU
            
            
               Az Európai Unió Hivatalos Lapja
            
            
               C 36/10
            
         
      A Bíróság (kilencedik tanács) 2019. december 4-i ítélete (a Cour de cassation [Franciaország] előzetes döntéshozatal iránti kérelme) – UB kontra VA, Tiger SCI, WZ, UB vagyonfelügyelőjeként eljárva, Banque patrimoine et immobilier SA
      (C-493/18. sz. ügy) (1)
      
      (Előzetes döntéshozatal - Polgári ügyekben folytatott igazságügyi együttműködés - Fizetésképtelenségi eljárás - 1346/2000/EK rendelet - A 3. cikk (1) bekezdése - Közvetlenül a fizetésképtelenségi eljárásból adódó és az ilyen eljáráshoz szorosan kapcsolódó keresetek - Ingatlanértékesítés és jelzálog alapítása - A vagyonfelügyelő által hatálytalanság megállapítása iránt benyújtott kereset - A 25. cikk (1) bekezdése - A fizetésképtelenségi eljárás megindításának helye szerinti tagállam bíróságainak kizárólagos joghatósága)
      (2020/C 36/12)
      Az eljárás nyelve: francia
      
         A kérdést előterjesztő bíróság
      
      Cour de cassation
      
         Az alapeljárás felei
      
      
         Felperes: UB
      
         Alperesek: VA, Tiger SCI, WZ, UB vagyonfelügyelőjeként eljárva, Banque patrimoine et immobilier SA
      
         Rendelkező rész
      
      
                  1)
               
               
                  A fizetésképtelenségi eljárásról szóló, 2000. május 29-i 1346/2000/EK tanácsi rendelet 3. cikkének (1) bekezdését úgy kell értelmezni, hogy azon kereset, amelyet azon tagállam bírósága által kijelölt vagyonfelügyelő indított valamely másik tagállamban fekvő ingatlan értékesítésének és az ezen ingatlanra bejegyzett jelzálognak a hitelezőkkel szemben való hatálytalansága tárgyában, amelynek területén a fizetésképtelenségi eljárást megindították, az első tagállam bíróságainak kizárólagos joghatósága alá tartozik.
               
            
                  2)
               
               
                  Az 1346/2000 rendelet 25. cikkének (1) bekezdését úgy kell értelmezni, hogy valamely olyan határozat, amellyel az eljárás megindításának helye szerinti tagállam bírósága valamely másik tagállamban való keresetindításra hatalmazza fel a vagyonfelügyelőt, még ha e kereset elbírálására e bíróság rendelkezik is kizárólagos joghatósággal, nem eredményezheti azt, hogy joghatósággal ruházza fel ezen utóbbi tagállam bíróságát.
               
            
         (1)  HL C 364., 2018.10.8